Херман Хесе
Пролетта говори

Превод от немски: Александър Муратов, —

chitanka.info

Знае младият, че дума пролетта:

ти живей, расти, цъфти, люби и вярвай,

радвай се и нови клончета покарвай,

тръгвай и не се страхувай от света!

Знае старецът, че дума пролетта:

тебе ще заровят скоро, старче клети,

мястото си дай на бодрите момчета,

тръгвай и не се страхувай от смъртта!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.